Source: https://www.riigiteataja.ee/akt/117012012001
Timestamp: 2020-02-25 09:52:52+00:00
Document Index: 1122625

Matched Legal Cases: ['§ 1', '§ 42', '§ 16', '§ 14', '§ 17', '§ 1', '§ 30', '§ 2', '§ 55', '§ 13', '§ 5', '§ 4', '§ 28', '§ 212', '§ 6', '§ 23']

Justiitsministri määruste muutmine seoses uue „Arhiivieeskirja” kehtestamisega – Riigi Teataja
Justiitsministri määruste muutmine seoses uue „Arhiivieeskirja” kehtestamisega
RT I, 17.01.2012, 1
Vastu võetud 06.01.2012 nr 29
Määrus kehtestatakse „Kinnistusraamatuseaduse” § 1 lõike 2, „Kohtute seaduse” § 42 lõike 1, „Notariaadiseaduse” § 16 lõike 5, „Kohtutäituri seaduse” § 14 lõike 2 ja „Vangistusseaduse” § 17 lõike 3 alusel.
§ 1. Justiitsministri 30. novembri 2000. a määruse nr 72 „Vangla sisekorraeeskiri” muutmine
Justiitsministri 30. novembri 2000. a määruse nr 72 „Vangla sisekorraeeskiri” (RT I, 09.07.2011, 13) § 30 lõige 4 sõnastatakse järgmiselt:
„(4) Kinnipeetava isiklik toimik arhiveeritakse, hävitatakse või antakse avalikku arhiivi „Arhiiviseaduses” ja Vabariigi Valitsuse 22. detsembri 2011. a määruses nr 181 „Arhiivieeskiri” sätestatud korras.”.
§ 2. Justiitsministri 22. detsembri 2005. a määruse nr 57 „Maa-, haldus- ja ringkonnakohtu kantselei kodukord” muutmine
Justiitsministri 22. detsembri 2005. a määruses nr 57 „Maa-, haldus- ja ringkonnakohtu kantselei kodukord” (RT I, 31.12.2010, 48) tehakse järgmised muudatused:
1) paragrahvi 4 lõike 2 punkt 61 tunnistatakse kehtetuks;
2) paragrahvi 62 lõikes 1 asendatakse tekstiosa „„Arhiiviseaduse” § 55” tekstiosaga „„Arhiiviseaduse” § 13”;
3) paragrahvi 66 lõike 3 punktis 2 asendatakse tekstiosa „arhiivieeskirja punktid 135 ja 219” tekstiosaga „Vabariigi Valitsuse 22. detsembri 2011. a määruse nr 181 „Arhiivieeskiri” § 5”;
4) paragrahvi 66 lõike 3 punktis 5 asendatakse sõna „literaga” sõnaga „litera’ga”;
5) paragrahvi 66 lõike 3 punktis 9 asendatakse sõna „literagalehed” sõnaga „litera-lehed”.
Justiitsministri 19. juuni 2009. a määruses nr 23 „Notariaadimäärustik” (RT I, 31.12.2010, 55) tehakse järgmised muudatused:
1) paragrahvi 63 lõige 3 sõnastatakse järgmiselt:
„(3) Notari dokumentide suhtes kohaldatakse „Arhiiviseaduses” ja Vabariigi Valitsuse 22. detsembri 2011. a määruses nr 181 „Arhiivieeskiri” (edaspidi arhiivieeskiri) sätestatud avalike arhivaalide kohta käivaid sätteid.”;
2) paragrahvi 66 lõige 2 sõnastatakse järgmiselt:
„(2) Notariaalakti alusdokumendid salvestatakse digitaalses notariaalarhiivis PDF- (Portable Document Format) või põhjendatud juhul lihtteksti- (Text), RTF- (Rich Text Format) või muus vormingus.”;
3) paragrahvi 135 tekst sõnastatakse järgmiselt:
„Käesoleva määruse §-d 65 ja 66 jõustuvad 1. jaanuaril 2013. aastal. Kuni 1. jaanuarini 2013. aastal salvestab notar enda tõestatud notariaalakti digitaalselt kinnitatud ärakirjana e-notaris. Notariaalakti alusdokumendi salvestab notar e-notaris digitaalselt PDF- või põhjendatud juhul lihtteksti-, RTF- või muus vormingus. Alusdokumenti säilitatakse notariaalarhiivis paberkandjal vaid põhjendatud juhul. E-notaris tehtud päringute vastuseid notariaalarhiivis paberkandjal ei säilitata.”.
§ 4. Justiitsministri 15. detsembri 2009. a määruse nr 42 „Kohtutäiturimäärustik” muutmine
Justiitsministri 15. detsembri 2009. a määruse nr 42 „Kohtutäiturimäärustik” (RT I,30.12.2011, 61) § 28 tekst sõnastatakse järgmiselt:
„Kohtutäitur kehtestab Vabariigi Valitsuse 22. detsembri 2011. a määruse nr 181 „Arhiivieeskiri” (edaspidi arhiivieeskiri) kohaselt ja käesoleva määruse sätteid arvestades dokumentide loetelu oma ametitegevuse käigus loodud või saadud dokumentide liigitamiseks ja neile säilitustähtaja määramiseks.”.
Justiitsministri 30. juuni 2010. a määruse nr 24 „Kohtu kinnistusosakonna kodukord” (RT I, 16.12.2011, 114) § 212 lõige 2 sõnastatakse järgmiselt:
„(2) Paberregistriosade hävitamise korraldab kinnistusosakonna juhataja „Arhiiviseaduses” ja Vabariigi Valitsuse 22. detsembri 2011. a määruses nr 181 „Arhiivieeskiri” sätestatud korras.”.
§ 6. Justiitsministri 26. oktoobri 2010. a määruse nr 38 „Vandetõlgi määrustik” muutmine
Justiitsministri 26. oktoobri 2010. a määruse nr 38 „Vandetõlgi määrustik” (RT I, 04.11.2010, 2) § 23 lõiked 1 ja 2 sõnastatakse järgmiselt:
„(1) Vandetõlk säilitab ametitegevuse raamatut Vabariigi Valitsuse 22. detsembri 2011. a määruses nr 181 „Arhiivieeskiri” ettenähtud viisil kuni riigile üleandmiseni.
(2) Ametitegevuse raamatut säilitatakse alatiselt. Vandetõlk annab elektroonilise ametitegevuse raamatu riigiarhiivile üle Vabariigi Valitsuse 22. detsembri 2011. a määruses nr 181 „Arhiivieeskiri” sätestatud viisil ja vormingus. Riigiarhiivi nõudel esitab vandetõlk ametitegevuse raamatu ka paberil.”.